মার্শাল আর্টসকে গানে ব্যবহার, ব়্যাপার হনুমানকাইন্ডকে শুভেচ্ছা মোদির

ওয়েবডেস্ক: প্রধানমন্ত্রী নরেন্দ্র মোদি (Narendra Modi) ভারতীয় ব়্যাপার(Rapper) হনুমানকাইন্ডকে (Hanumankind) তাঁর সাম্প্রতিকতম গানের জন্য অভিনন্দন জানালেন। গানটির নাম-রান ইট আপ (RunItUp)। মন কী বাত অনুষ্ঠানে প্রধানমন্ত্রী তাঁর শুভেচ্ছা জানিয়েছেন। মিউজিক ভিডিওতে কেরলের ঐতিহ্যবাহী মার্শাল আর্টস কালারিপায়াত্তুকে তুলে ধরা হয়েছে। গাটকা ও থাংটার মতো খেলাকেও তুলে ধরা হয়েছে।

প্রধানমন্ত্রী বলেন, আপনার নিশ্চয় জনপ্রিয় ব়্যাপার হনুমানকাইন্ড সম্পর্কে সচেতন। এখন তাঁর গান রান ইট খ্যাতি পেয়েছে। ওই মিউজিক ভিডিওতে আমাদের ঐতিহ্যবাহী কালারিপায়াত্তু, গাটকা, থাংটা ক্লিপে অন্তর্ভুক্ত। আমি হনুমানকাইন্ডকে ধন্যবাদ দিতে চাই। সর্বত্র সবাই এই খেলা সম্পর্কে জানতে পারছে। উল্লেখ্য, হনুমানকাইন্ডের নতুন ট্র্যাক রান ইট আপে ভারতীয় সংস্কৃতিকে সুদৃঢ়ভাবে তুলে ধরা হয়েছে। সেখানে অন্তত সাতটি ভারতীয় ফোককে তুলে ধরা হয়েছে। হনুমানকাইন্ড কেরলের বাসিন্দা। যাঁর প্রকৃত নাম সুরজ চেরুকাট। এশিয়ান মিউজিক চার্টে রান ইট আপ গত তিন সপ্তাহ ধরে শীর্ষ স্থানে রয়েছে। বিগডগসের জন্য আন্তর্জাতিক খ্যাতি পান ওই তরুণ ব়্যাপার।